Observations Phycologicae. 



23 



1. quod, cum in quadara Conferva zoosporae ejusdem generis gignun- 

 tur, quarum altera pars ciliis distinctissimis, altera nullis instructa est 36 ), 

 zoosporae tamen utriusque partis se movent eadem prorsus celeritate; 



2. quod immobiles jacent saepe zoosporae, quamquam cilia sua cele- 

 riter movent; 



3. quod, cum zoosporae extremitate superiore ciliifera in cursu antica 

 natant, cilia refracta zoosporae corpori arete sunt adpressa. 



Quae cum ita sint, zoosporarum motum ciliis illis vibratoriis haud effici, 

 nobis persuasum est. Efficaciae longe majoris sunt ilia zoosporarum con- 

 tractio atque expansio, quarum in zoosporis existentia negari non potest. 

 Nam in Urospora mirabili megazoosporae, cum e cellula matrice egrediuntur, 

 sunt saepe elliptico-obovoideae, et sectio earum transversalis orbicularis, quod, 

 extremitate earum superiore deorsum versa, facile conspici potest (tab. III. 

 f. 3 c c). Quamdiu banc conservant formam, fere in eodem loco remanent 

 vibrantes, neque natant, neque circa axin volvuntur. Formatis autem in mega- 

 zoospora quattuor plicis sev jugis longitudinalibus (tab. III. f. 5 a a a), motus 

 ejus celerior incboatur. Quo continuante megazoospora sensim fit quadran- 

 gularis eo modo, quod quattuor illae plicae longitudinales in angulos exse- 

 runtur, lateraque interposita explanantur, immo incurvantur (tab. III. f. 5 bb c), 

 quo facto ejus motus vivacissimus est, Rarius autem extremitas zoosporae 

 superior, ut observavimus, in p) 7 ramidem brevissimam transmutatur, quo in 

 casu motus est longe vivacissimus (tab. HI. f . 5 b b). Megazoosporas Hor- 

 misciae zonatae qui diligentius observare voluerit, is fere eadem videbit; pri- 

 mum enim transversalis earum sectio est orbicularis (tab. II. fig. 2 b), deinde, 

 zoospora in motu subito subsistente, fere quadrangularis 1. etiam variae formae 

 (tab. II. f. 2 d d d) ; et in ipsa megazoospora, e latere visa, observantur, ut 

 in Urospora, plicae longitudinales (tab. II. f. 2 c c). Cum vero diutius in 

 eodem loco moratur megazoospora, sectio ejus transversalis formam orbicu- 

 larem recuperat. Megazoosporam Urosporae si nobis animo fixerimus tortam, 

 cochleam (eine Scbraube, une vis) babebimus, cujus in aqua motus duplex est, 

 primum enim circa axin volvitur et deinde ipsa progreditur. Hie quoque 

 est zoosporarum, de quibus quaeritur, motus. Itaque, cognita earum se con- 

 trahendi et expandendi vi, corpore suo in formam cochleae plus minus com- 

 pletam transmutando, eos se movere, vix dubitandum est. Quae autem sit 

 ilia vis, quae cochleam agitat, dicere non possumus. Earn extends ex causis 



36) Non raro desiderantur cilia vibratoria in zoosporis, quae, afficiente luce ube- 

 riore, nimis praemature ex cellula matrice emittuntur. 



